钦定古今图书集成/明伦汇编/氏族典/第244卷 > 张庭坚
## 钦定古今图书集成/明伦汇编/氏族典/第244卷 > 张庭坚

按《宋史张庭坚传》：“庭坚，字才叔，广安军人。进士高第，
调成都观察推官，通判汉州，入为枢密院编修文字，
坐折简别邹浩免。徽宗召对，除著作佐郎，擢右正言，
荐苏轼、苏辙可用，颇忤旨，出为京东转运判官，改通
判陈州。初，蔡京守蜀，庭坚在幕府，与相好。及京还朝，
欲引以为己用，先令乡人谕意，庭坚不肯往，京大恨”，
后遂列诸党籍，编管虢州，再徙鼎州。久之，复故官，卒。